Adolf Agthe (insener)
Hermann Adolf von Agthe (vene Адольф Андреевич Агте; 1775 Kuressaare – 1832 Jekaterinburg) oli baltisaksa päritolu vene mäeinsener, leiutaja. Tema vanemad olid Andreas von Agthe (1733–1806) ja Helena Beata Schröder (1746–1785). Aastatel 1795–1807 oli ta Kaug-Idas Nertšinski mäetööstuses Šilka hõbedakaevanduses meister, järelevaataja ja juhataja. Seejärel oli ta aastani 1825 Uuralis Jekaterinburgis kaevanduste nõustaja.